|  |  |
| --- | --- |
| Broj |  |

**U G O V O R  
O OTVARANJU, VOĐENJU I UKIDANJU**

**TRANSAKCIONOG RAČUNA** **PRAVNIH LICA I PREDUZETNIKA**

|  |  |  |  |  |
| --- | --- | --- | --- | --- |
| Zaključen u |  | , dana |  | godine, |

Između:

1. **ZIRAAT BANK MONTENEGRO AD**, sa sjedištem u Podgorici, adresa ulica Slobode br. 84, 81000 Podgorica, broj u CRPS Podgorica 4 –0009452; matični broj 03048136, transakcioni račun broj 575-1-22 (u daljem tekstu: **„Banka”)** i

|  |  |  |  |  |  |  |  |
| --- | --- | --- | --- | --- | --- | --- | --- |
| 2. |  | | | | | | |
|  | (naziv klijenta) | | | | | | |
|  | | | , |  | , |  | |
| (mjesto i adresa) | | |  | (šifra djelatnosti) |  | (matični broj | |
| koga zastupa: | |  | | | | | (u daljem tekstu: **Klijent**) |
|  | | (ime, prezime i funkcija zastupnika) | | | | |  |

Zajednički naziv za Banku i Klijenta, u smislu odredaba ovog Ugovora, u daljem tekstu biće: „Ugovorne strane”.

Ugovorne strane su se sporazumjele o sljedećem:

**PREDMET UGOVORA**

**Član 1**

Predmet ovog Ugovora je regulisanje međusobnih prava i obaveza po osnovu otvaranja, vođenja i ukidanja računa Klijenta za izvršavanje platnih transakcija kod Banke (u daljem tekstu: Račun).

Banka otvara Klijentu slijedeći Račun:

|  |  |
| --- | --- |
| Vrsta računa: |  |
|  | (za platni promet u zemlji, za platni promet sa inostranstvom, za VISA BUSINESS) |
| Naziv računa: |  |
| Broj računa (IBAN): |  |

**Član 2**

Na osnovu ovog Ugovora i Zahtjeva za otvaranje transakcionog računa koji čini sastavni dio ovog Ugovora, Banka Klijentu otvara Račun na način i pod uslovima koji su utvrđeni ovim Ugovorom koji je sastavni dio Okvirnog ugovora o platnim uslugama (u daljem tekstu: Okvirni ugovor), i aktima Banke kojima je uređeno poslovanje sa računima pravnih lica i preduzetnika.

Potpisom ovog Ugovora Klijent i Banka sklapaju Okvirni ugovor koji čine:

* Opšti uslovi poslovanja za transakcione račune pravnih lica i preduzetnika Ziraat Bank Montenegro AD (u daljem tekstu: Opšti uslovi);
* Pripadajući Posebni i opšti uslovi za dodatnu uslugu koju ugovaraju Banka i Klijent, ukoliko se pored ovog Ugovora ugovara i dodatna usluga po Računu;
* Terminski plan izvršenja platnih transakcija Banke;
* Tarife naknada Banke;
* Kursna lista Banke;
* Ovaj Ugovor.

Svojim potpisom na ovom Ugovoru Klijent potvrđuje da je prethodno, prije sklapanja Okvirnog ugovora, upoznat s dokumentacijom koja čini Okvirni ugovor i drugim Aktima Banke, te da je iste pročitao, razumio kao i da se s njima u cjelosti slaže i prihvata ih.

Definicije svih pojmova koji se koriste u ovom Ugovoru, date su u Opštim uslovima poslovanja.

**PRAVA I OBAVEZE UGOVORNIH STRANA**

**Član 3**

Klijent je dužan da prilikom dostavljanja Zahtjeva za otvaranje transakcionog računa, Banci dostavi svu dokumentaciju koja je precizirana u Opštim uslovima, kako bi bili ispunjeni uslovi za otvaranje računa.

Banka je obavezna da u smislu relevantnih odredaba Zakona o bankama i Krivičnog zakonika Crne Gore, poštuje princip tajnosti računa kao i svih podataka o Klijentu, podatke o računu i transakcijama, kao i ostale podatke o Klijentu do kojih je Banka došla prilikom uspostavljanja poslovnog odnosa sa Klijentom.

Podatke iz stava 4 ovog člana Banka može dostavljati samo Klijentu, odnosno ovlašćenim licima Klijenta, drugim licima po njegovom neposrednom pisanom ovlašćenju/nalogu, po nalogu suda, tužilaštva ili drugog nadležnog organa, ako je to Zakonom propisano.

Ugovorne strane saglasno utvrđuju da su u ovom Ugovoru i drugim pripadajućim dokumentima uz isti, uz svojevoljni i izričit pristanak ovlašćenih lica Klijenta, upisani i navedeni njihovi matični brojevi i drugi lični podaci koje Banka može obrađivati, i iznositi radi izvršavanja ugovornih i zakonskih obaveza, kao i da su ovlašćena lica Klijenta upoznata sa mogućim posljedicama ovih radnji.

Potpisivanjem ovog Ugovora Klijent se neopozivo i bezuslovno saglašava da se njegovi lični podaci kao i podaci koji predstavljaju bankarsku tajnu odnosno poslovnu tajnu, a do kojih Banka dodje u posjed prilikom uspostavljanja i realizacije poslovnog odnosa sa Klijentom, mogu koristiti za potrebe konsultovanja, procesuiranja, prenošenja ili bilo kakve druge upotrebe od strane relevantnih sektora u Banci, kao i od strane T.C. Ziraat Bankasi A.S, njenih ostalih članica, ili bilo kog njihovog podugovarača.

**Član 4**

Za obavljanje platnih usluga iz ovog Ugovora, Klijent je dužan ispostaviti Banci ispravan nalog za plaćanje, saglasno Opštim uslovima.

Klijent je obavezan da Banci dostavlja samo uredne naloge za obavljanje transakcija koji su potpisani i pečatirani od strane ovlašćenih lica i koje je Banci neposredno dostavilo za realizaciju lice koje je od strane Klijenta prethodno ovlašćeno da vrši dostavu naloga za obavljanje transakcija, ovlašćenjem koje je dato u pisanoj formi, uz potpis i pečat ovlašćenog lica Klijenta.

Banka neće postupati po nalozima za obavljanje transakcija koji nijesu potpisani i dostavljeni u smislu odredbe stava 2 ovog člana i Opštih uslova poslovanja.

**Član 5**

Za obavljanje poslova iz ovog Ugovora Klijent se obavezuje da će Banci plaćati naknadu u visini utvrđenoj Tarifama Banke.

Potpisom ovog Ugovora Klijent izričito ovlašćuje Banku da naknade iz prethodnog stava ovog člana naplaćuje direktno s Računa, a u slučaju da na Računu nema dovoljno sredstava da se naplati iz sredstava sa svih računa otvorenih kod Banke, ukoliko sredstva na istima nisu izuzeta od naplate.

Klijent ovlašćuje Banku da naloge za naplatu nenaplaćenog iznosa naknade podnosi i kod drugih banaka i drugih pružaoca platnih usluga koji za Klijenta obavljaju poslove platnog prometa te ih na osnovu ovog Ugovora ovlašćuje da postupe po takvom nalogu, odnosno u slučaju nedostatka sredstava, da naloge evidentiraju i po prilivu sredstava iste izvrše, ukoliko sredstva na računima nisu izuzeta od naplate.

**Član 6**

O promjenama stanja na Računu Banka će obavještavati Klijenta na ugovoreni način, saglasno Zahtjevu za otvaranje Računa i Opštim uslovima.

**Član 7**

Banka je članica Fonda za zaštitu depozita i depoziti deponenata banke su zaštićeni u skladu sa Zakonom o zaštiti depozita.

**Član 8**

Ovaj Ugovor se zaključuje na neodređeno vrijeme s mogućnošću otkaza bilo koje ugovorne strane.

Klijent se obavezuje prije podnošenja Zahtjeva za zatvaranje računa podmiriti sve svoje obveze prema Banci, po svim osnovama.

Za sve što nije regulisano ovim Ugovorom primjenjivaće se odredbe preostale dokumentacije koja čini Okvirni ugovor, drugi Akti Banke i odredbe Zakona o platnom prometu i Zakona o obligacionim odnosima.

**Član 9**

Eventualna šteta koju ugovorne strane pričine jedna drugoj u izvršavanju ovog Ugovora, rješavaće se saglasno odredbama Zakona o platnom prometu i Zakona o obligacionim odnosima.

Ugovorne strane saglasne su da će sve eventualne sporove koji proisteknu iz ovog ugovornog odnosa nastojati da riješe sporazumno, a ukoliko to nije moguće ugovara se mjesna nadležnost stvarno nadležnog suda prema sjedištu Banke.

**Član 10**

Ovaj ugovor proizvodi pravno dejstvo danom potpisivanja.

**Član 11**

Ovaj ugovor je sačinjen u 2 (dva) istovjetna primjerka, po jedan za svaku ugovorenu stranu.

|  |  |  |
| --- | --- | --- |
| K L I J E N T:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | B A N K A:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |